Cuntemplende sos ossos 
de s’ossariu de su campusantu ‘e idda

Custos ossos chi miro subra-pare,
ammuntonados subra su terrinu,
an inserradu coros chi tremare
faghian su prus coro leoninu,

limbas isoltas po arrejonare,
mentes altas de geniu e de tinu1
e ojos chi faghian in su sinu
sos pius coros fritos ispantare.

E oe in custas boidas chelvijas
su espe su casìddu e-i sa tana
s'an fatu atoligheltas e frommijas.

Sas cheas de sos ojos de ventana
lis selvin, e de jannas sas orijas.
Ah, coment'enit sa caren'umana!

Su duos de Sant'Andria 1927

1De tinu: assennate